钦定古今图书集成/明伦汇编/人事典/第071卷 > 西畴常言 > 《连珠》北周·庾信
## 钦定古今图书集成/明伦汇编/人事典/第071卷 > 西畴常言 > 《连珠》北周·庾信

盖闻“悬鹑百结，知命不忧；十日一炊，无时何耻。”是以
素王之业，乃东门之贫民；孤竹之君，实西山之饥士。
盖闻“胸中无学，犹手中无钱。今之学也，未见能贤。”是
以扶风之高凤，无故弃麦；中牟之甯越，徒劳不眠。
盖闻君子无其道则不能有其财，忘其贫则不能耻
其食。是以颜回瓢饮，贤庆封之玉杯；子思银珮，美虞
公之垂棘。